Слухаючы Аляксея Валянцінавіча, не раз лавіла сябе на думцы: а ў чым жа сакрэт такога шматгадовага поспеху? Безумоўна, у штодзённай карпатлівай працы. Але, каб быць паспяховым, трэба быць не толькі працавітым. Аляксей Валянцінавіч — вельмі шчыры і адкрыты чалавек, які заўсёды верыць у сваіх вучняў. Ён робіць так, як некалі зрабіў кіраўнік Клуба юных пажарных Аляксандр Уладзіміравіч Баравік. Калі ў клубе з’явілася вакансія кіраўніка гуртка, ён прапанаваў тады яшчэ студэнту 1 курса Аляксею Барунову заняць гэтую пасаду. Чаму ён асмеліўся на такі крок?